《悼倪尚书》
宋代·卫泾

入馆论心旧，同朝托契长。
鲈乡各归去，鸥水久相忘。
正喜山中隐，俄传橘里藏。
遗铭最奇绝，读罢泪淋浪。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。